 Murashaxa Madaxweyne ee xisbiga Waddani waxa kale oo uu ka hadlay dhibaatada qabyaaladu ay ku lahayd gobolka Togdheer, gaar ahaana magaalada Burco, waxaanu tilmaamay in dawada arintaasi ay ku jirto oo uu wado xisbiga Waddani, wakhti xaadirkana midnimadii gobolka Togdheer ay bilaabantay, waxaanu yidhi Arinta saddexaad ee aan xusayo waxa weeyi, waxa aad maqli jirteen Burco bari iyo Burco Galbeed, waxaan isleeyahay dawadii arintaasi waxay ku jirtaa oo wadda xisbiga Waddani, midnimadii gobolka Togdheer way bilaabantay, anaguna gidaarkaa taagan ee jiray waanu burburinay, waxaana marag u ah Kacdoonkii shalayto oo aan bari iyo galbeed u kala qaybsanayn, Burco midaysan ayay ahaayeen, waaba laga yaabaa in Barigu u badnaa. 